procesaur/Wiki.mk huggingface dataset:
К-поп

К-поп (''K-pop'' „''кеј-поп''“, кратенка од англ. ''Korean pop''; корејски: 가요 ''кајо'') — музички жанр кој опфаќа многу стилови на јужнокорејската поп-музика, вклучувајќи различни правци на денс-музиката, електропоп, хип-хоп и современ ритам и блуз.
Според еден од авторите на американското музичко списание ''Ролинг стоун'', K-pop е „смеса од модната западна музика и високоенергетски јапонски поп“ (J-pop), која „лови глави на слушатели со повторливи закачливи фрази, понекогаш на англиски јазик“. K-pop „вклучува спојување на стилови, како со пеење тако и со рап, и места посебен акцент на перформанси и силни визуелни ефекти“.
K-pop не е само музика, K-pop станал субкултура која е популарна меѓу младите луѓе во целиот свет. Благодарение на интернетот и пристапот до дигитални содржини, K-pop достигнува до неверојатно широка публика.
1 Историја
За разлика од другите музички жанрови, современиот почеток на K-pop може да се одреди со прецизен датум: 11 април 1992 година, кога групите Seo Taiji и The Boys за прв пат на сцената ја изведоа својата музика. Ова беше почетокот на K- pop што доведе до формирање на повеќе групи.
SM Entertainment основана во 1995 година, JYP Entertainment во 1997 година и YG Entertainment во 1998 година. Првата група која ги постави темелите на денешниот корејски поп е H.O.T, која дебитираше во 1996 година под SM Entertainment.
2 Познати K-pop групи и музичари
* BTS
* BTOB
* GOT7
* STRAY KIDS
*ENHYPEN
* EXO
* SHINEE
* SEVENTEEN
* ATEEZ
* ASTRO
* THE BOYZ
* TREASURE
* TXT
* 2NE1
* B.A.P
* Beast
* BoA
* Big Bang
* Block B
* Girls' Generation
* HyunA
* Infinite
* Kara
* NU'EST
* P1Harmony
* PSY
* SHINee
* Super Junior
* T-ara
* TVXQ
* Wonder Girls
3 Поврзано
* J-pop
Каменолом

Каменолом — вид на површински коп каде се ископуваат камења или минерал. Најчесто каменоломите се експлоатираат за добивање на градежни материјали, како градежен камен, ситни пополнувачи, песок и чакал. Во близината на овие копови често се прават и погони за изработка на бетон и асфалт, поради нивните големи потреби од овие суровини.
1 Видови камен
Од каменоломите се ископуваат разни видови камен, меѓу кои се:
*креда
*каолинит
*гар
*глина
*јаглен
* ситни пополнувачи (песок и чакал)
*гранит
*гипс
*варовник
*мермер
*руди
*фосфатен камен
*песочник
*шкрилец
2 Поврзано
* Јагленокоп
* Рудник
* Руда
Пизау

Пизау (|Piesau) — село и поранешна општина во округот Зонеберг, во Тирингија, Германија, близу Ренштајг. Општината во минатото се наоѓала во округот Залфелд-Рудолштат, а од 1 јануари 2019 година е дел од градот Нојхаус на Ренвег.
Селото е познато по правење на стакло и поседува таква фабрика.
1 Географија
Пизау се наоѓа во срцето на Тириншките Шкрилни Планини во долината на истоимената река и е дел на Природниот парк „Тириншка Шума“. Местото се протега околу два километри во долината.
Највисоката точка во општината е 827 метри. Јужно од Пизау поминувала поранешната внатрешна германска граница.
1.1 Соседни општини
Пизау се граничи со следниве општини: Лихте, Шмидефелд, Грефентал, Шпехтсбрун, Ернсттал и Нојхаус на Ренвег.
2 Галерија
Рајхмансдорф

Рајхмансдорф (|Reichmannsdorf) — село и поранешна општина во округот Залфелд-Рудолштат, во сојузната покраина Тирингија, Германија. Од 1 јануари 2019 година претставува дел од градот Залфелд.
1 Географија
Рајхмансдорф се наоѓа на Тириншките Шкрилни Планини.
1.1 Општински единици
Кон општината Рајхмансдорф припаѓале и местата Геселсдорф и Шлагетал.
Шмидефелд (Лихтетал)

Шмидефелд (|Schmiedefeld) — село и поранешна општина во округот Залфелд-Рудолштат, во сојузната покраина Тирингија, Германија. Од 1 јануари 2019 година претставува дел од градот Залфелд.
1 Географија
Шмидефелд се наоѓа на Тириншките Шкрилни Планини, помеѓу градовите Залфелд (на север) и Зонеберг (на југ) на височина од околу 800 метри.
1.1 Општински единици
Кон општината Шмидефелд припаѓало и местото Таубенбах.
Митлерес Шварцатал

Митлерес Шварцатал (|Mittleres Schwarzatal) — поранешна општинска заедница во округот Залфелд-Рудолштат, во сојузната покраина Тирингија, Германија. Седиштето на општинската заедница било во Зицендорф. Била распуштена во јануари 2019 година.
Општинската заедница Митлерес Шварцатал се состоела од следниве општини:
# Алендорф
# Бехштет
# Дешниц
# Дребишау
# Меленбах-Гласбах
# Мојра
# Оберхајн
# Рорбах
# Шварцбург
# Зицендорф
# Унтервајсбах
# Витгендорф
Ајас Мехмед-паша

Ајас Мехмед-паша бил османлиски државник. Тој по националност е албанец. Роден е во 1483 година во денешна Албанија. Во периодот од 1536 до 1539 година бил Голем везир на Османлиското Царство, на која функција дошол по погубубањето на Паргали Ибрахим-паша. Неговиот татко бил од Скадар.
Алендорф (Тирингија)

Алендорф (|Allendorf) — општина во округот Залфелд-Рудолштат, во сојузната покраина Тирингија, Германија.
1 Географија
Алендорф се наоѓа на висорамнина помеѓу долината на Шварца на југ и долината на Рине на север.
1.1 Соседни општини
Општината се граничи со следниве општини (почнувајќи од север, надесно): Кенигзе, Бехштет, Шварцбург и Зицендорф.
1.2 Општински единици
Општината се состои од две единици:
* Алендорф
* Ашау
Меленбах-Гласбах

Меленбах-Гласбах (|Mellenbach-Glasbach) — поранешна општина во округот Залфелд-Рудолштат, во сојузната покраина Тирингија, Германија. Од 1 јануари 2019 година претставува дел од градот Шварцатал.
1 Географија
Меленбах-Гласбах се протега во должина од пет километри во долината на Шварца. Местото се наоѓа на околу 380 метри, додека ридовите се издигнуваат на 600 метри височина.
1.1 Општински единици
Општината била составена од пет единици:
* Циркел
* Блуменау
* Меленбах
* Гласбах
* Обстфелдершмиде
1.2 Соседни места
Соседни места се (почнувајќи од север, надесно): Оберхајн, Унтервајсбах, Обервајсбах, Мојзелбах-Шварцмиле, Белен, Вилденшпринг, Хершдорф и Дребишау.
Дешниц

Дешниц (|Döschnitz) — општина во округот Залфелд-Рудолштат, во сојузната покраина Тирингија, Германија.
1 Географија
До 2015 година, местото било признаено покраинско одморалиште.
Дешниц се наоѓа во долина на Зорбиц во Природниот парк Тириншка Шума.
1.1 Општински единици
Кон општината Дешниц припаѓа местото Бокшмиде.
Дребишау

Дребишау (|Dröbischau) — село и поранешна општина во округот Залфелд-Рудолштат, во сојузната покраина Тирингија, Германија. Од 1 јануари 2019 година претставува дел од градот Кенигзе.
1 Географија
Дребишау се наоѓа на непошумена висорамнина во северното подножје на Тириншката Шума помеѓу долината на Рине на север и долината на Шварца на југ на височина од околу 600 метри.
1.1 Општински единици
Во некогашната општина влегувале единиците:
* Дребишау
* Егелсдорф
Адам Џонсон

Адам Џонсон (роден на 14 јули 1987 година) — англиски поранешен фудбалер, играч од средниот ред.
На 24 март 2016 бил осуден на шест години затвор за педофилија, откако признал дека имал сексуални акти со малолетна девојка. Бил пуштен во март 2019, по одлежување на половина од пресудата.
1 Кариера
1.1 Клупска кариера
Како производ на фудбалската академија на Мидлсбро, тој го направил своето деби за клубот на само 17 години во натпревар од Купот на УЕФА. Тој одиграл вкупно 119 натпревари за Мидлзборо, и играл на заем во Лидс Јунајтед и Ватфорд. Во 2010 година тој потпишал за Манчестер Сити со кого станал шампион на Англија во сезоната 2011-2012. Но, престојот во Манчестер му поминал повеќе на клупата за резервни играчи отколку на теренот и малата минутажа го натерала да го напушти клубот веднаш по завршувањето на шампионската сезона. Во летото 2012 тој се вратил во својот роден град каде потпишал за Сандерленд за сума од 12 милиони £.
На 2 март 2015 година бил уапсен под обвинение дека имал секс со малолетна девојка, меѓутоа веќе следниот ден бил ослободен со кауција. Иако бил суспендиран на некое време, Џонсон сепак продлолжил да игра за Сандерленд.
На 12 февруари 2016 година се признал за виновен по едно од обвиненијата за сексуална злоупотреба на малолетничка. Само неколку часа потоа бил отпуштен од Сандерленд.
На 2 март 2016 година судот го изрекол за виновен за обвинението за сексуални прекршоци, меѓутоа во истото време го прогласиле за невин по друго обвинение за сексуален акт со 15-годишното девојче. Доделена му била казна затвор од 6 години. Во април 2016 бил притворен во затворот ХМ Моланд во близина на Донкастер.
На 22 март 2019, Џонсон бил пуштен откако одлежал половина од својата казна.
1.2 Репрезентативна кариера
Тој играл за различни возрасни категории за Англија, и има 12 настапи за сениорската селекција.
2 Титули
2.0.1 Манчестер Сити
*ФА Куп (1) : 2010–2011*Премиер лига (1) : 2011–2012*ФА Комјунити Шилд (1) : 2012
Оберхајн

Оберхајн (|Oberhain) — село и поранешна општина во округот Залфелд-Рудолштат, во сојузната покраина Тирингија, Германија. Од 1 јануари 2019 година претставува дел од градот Кенигзе.
1 Географија
Оберхајн и неговите места се наоѓаат на висорамнина помеѓу долината на Шварца на југ и долината на Рине на север.
Помеѓу Оберхајн, Баригау и Лихта се наоѓа имотот Тандорф.
Рорбах (Залфелд-Рудолштат)

Рорбах (|Rohrbach) — општина во округот Залфелд-Рудолштат, во сојузната покраина Тирингија, Германија.
1 Географија
Рорбах се наоѓа во Природниот парк Тириншка Шума во долината на Зорбиц.
1.1 Соседни општини
Рорбах се граничи со општините Дешниц и Мојра, како и градот Залфелд.
Витгендорф (Тирингија)

Витгендорф (|Wittgendorf) — село и поранешна општина во округот Залфелд-Рудолштат, во сојузната покраина Тирингија, Германија. Од 6 јули 2018 година претставува дел од градот Залфелд.
1 Географија
Витгендорф се наоѓа во долината на Зорбиц во Природниот парк Тириншка Шума. Највисока точка во општинското подрачје е Талберг со височина од 602 метри.
1.1 Соседни општини
Соседни општини се Фолкмансдорф, Рорбах и Дешниц.
Шварцбург

Шварцбург (|Schwarzburg) — општина во долината на реката Шварца во округот Залфелд-Рудолштат, во сојузната покраина Тирингија, Германија.
1 Географија
Шварцбург се наоѓа во Тириншката Шума. Патот 1112 го поврзува со Бад Бланкенбург и околината.
1.1 Општински единици
Соседни општини се Алендорф, градот Бад Бланкенбург, Бехштет, Дешниц, Залфелд и Зицендорф.
2 Историја
Првпат бил споменат во 1071 година како ''Swartzinburg''. Замокот (сега разрушен) бил од век, седиште на грофовите од Шварцбург. Потоа, Рудолштат станал седиште на новата линија од Шварцбург-Рудолштат.
На 11 август 1919 година, додека бил на одмор во Шварцбург, Фридрих Еберт — првиот претседател на Германија (''Reichspräsident'') — го потпишал Вајмарскиот устав, првиот демократски устав на Германија.
Сојузни држави на Нигерија

Нигерија се дели на 36 сојузни држави и федералната престолнинска територија Абуџа. Државите потоа се делат на 774 месни управни подрачја.
Пред и по стекнувањето на независноста во 1960 г, Нигерија била федерација сочинета од три региони: Северен, Западен и Источен. Во колонијално време постоеле и покраини. Во 1963 г, од Западниот регион се одземени две покраини, кои потоа го образувале новиот Среднозападен регион. Во 1967 г, регионите се поделени и заменети со 12 сојузни држави. При поделбата, целовит останал само Среднозападниот регион и добил статус на држава. Од 1967 до 1970 г. Среднозападниот и Источниот Регион се направиле обид за отцепување од земјата и осамостојување под името Бијафра. Во 1976 г. се создадени уште седум држави, накачувајќи го бројот на 19; Во 1991 г. е основана Федералната престолнинска територија (денес наречена Абуџа). Во 1987 се воведени две нови држави, а во 1991 г. следувале уште девет, сочинувајќи вкупно 30. Со последната измена во 1996 г. земјата ги добила конечните 36 држави.
1 Список на сојузни држави
Сојузни држави:
Федерална престолнинска територија: Абуџа
2 Поврзано
* ISO 3166-2:NG
* Географија на Нигерија
3 Наводи
* Ajayi, Gboyega (2007) ''The military and the Nigerian state, 1966-1993: a study of the strategies of political power control'' Africa World Press, Trenton New Jersey, ISBN 1-59221-568-8
* Benjamin, Solomon Akhere (1999) ''The 1996 state and local government reorganizations in Nigeria'' Nigerian Institute of Social and Economic Research, Ibadan, Nigeria, ISBN 978-181-238-9
* Suberu, Rotimi T. (1994) ''1991 state and local government reorganizations in Nigeria'' Institute of African Studies, University of Ibadan, Ibadan, Nigeria, ISBN 978-2015-28-8
Шварца (Зале)

Шварца (|Schwarza) — лева притока на Зале, во Тирингија, Германија и е 53 километри долга. Нејзиниот извор е во Тириншката Шума, близу Нојхаус на Ренвег. Се влева во Зале во Рудолштат. Други градови на Шварца се Шварцбург и Бад Бланкенбург. Има 50 притоки, од кои најголемите од нив е Лихте, Зорбиц, Вере и Рине. Нејзиното име означува „црна река“, што доаѓа од нејзината темна боја во нејзиниот горен тек и дебелата шума, која ја затемнува тесната долина.
Реката Шварца е најбогата со злато во Германија и нејзината долина е позната по нејзините резерви на задоволителни количини на злато од 12 век. Во 1442, правата на овие резерви на злато биле доделени на грофовите од Шварцбург. Повремено одредени аматери во потрага по злато наоѓаат одредени златни грутки во Шварца и денес.
Зицендорф

Зицендорф (|Sitzendorf) — општина во округот Залфелд-Рудолштат, во сојузната покраина Тирингија, Германија.
1 Географија
Зицендорф се наоѓа во долината на Шварца на северниот раб од Тириншките Шкрилни Планини.
1.1 Соседни општини
Зицендорф се граничи со следниве општини (почнувајќи од север, надесно): Алендорф, Шварцбург, Дешниц, Унтервајсбах и Кенигзе.
1.2 Општински единици
Зицендорф е поделен на Обер- и Унтердорф. Обердорф е помал дел, сместен на десниот брег на реката Шварца. Унтердорф е поголем дел, сместен на левиот брег на реката.
Унтервајсбах

Унтервајсбах (|Unterweißbach) — општина во округот Залфелд-Рудолштат, во сојузната покраина Тирингија, Германија.
1 Географија
Унтервајсбах се протега три километри во долината на Лихте. Во јужниот дел на општината се наоѓа третото најголемо езеро во Тирингија, Лајбис-Лихте.
1.1 Соседни општини
Унтервајсбах се граничи со следниве општини (почнувајќи од север, надесно): Зицендорф, Дешниц, Рорбах, Мојра, Нојхаус на Ренвег, Десбах, Шварцатал и Кенигзе.
1.2 Општински единици
Кон општината Унтервајсбах припаѓаат местата:
* Блеххамер
* Манкенбахсмиле
* Ној-Лајбис
* Квелиц
* Унтервајсбах
Аеропут

Аеропут, или целосно име Друштво за воздушен сообраќај АД Аеропут (српскохрватски. (Друштво за ваздушни саобраћај А. Д. Аеропут/Društvo za vazdušni saobraćaj A. D. Aeroput), беше првата југословенска авио компанија сместена во Белград. Оснаована во 1927, Аеропут постоеше сè до преименувањето од 1947 г. во Југословенски аеротранспорт.
1 Поврзано
* Јат Ервејс
Кире Филов

Кире Филов припаѓа на младата генерација македонски историчари и архивисти. Роден е на 6 април 1981 година. Основно и средно образование завршил во родниот Штип. Дипломирал на Филозофскиот факултет во Скопје, на Институтот за историја. Во 2004 се запишува на последипломски студии на истиот факултет и во 2008 година ја одбранил магистерската тема под наслов „''Економските и политичките промени во Штип и штипско низ архивската документација 1944-1946 година''“ и се стекна со научен степен магистер на историски науки и архивистика. Во 2009 година се запишува на докторски студии на Институтот за национална историја во Скопје. Во моментот работи на својата докторска тема „''Емануел Мане Чучков, живот и дело''“. Учествува во неколку меѓународни проекти, семинари и симпозиуми. Член е на Здружението на историчарите на Република Македонија и на Асоцијацијата на наставници по историја на Македонија. Во моментот работи на Универзитет „Гоце Делчев“ во Штип, на Факултетот за образовни науки, катедра за општествени и хуманистички науки.
0.1 Објавени дела
* „Економските и политичките промени во Штип и штипско низ архивската документација 1944-1946 година“, НУ-Универзитетска библиотека „Гоце Делчев“, Штип, 2011;
* „Развојот на просветната дејност во Штип пред, за време и по Јосиф Ковачев“ Универзитет Гоце Делчев, годишен зборник на Институт за историја и археологија, Год. 2, Штип, 2011;
* „Интервју со Џонатан Еван Зохар, проект менаџер на Еуроклио“, , декември 2012, ISSN 1857-8314
Star Alliance

Star Alliance e првата светска и најголема авионска алијанса, со седиште на Франкфуртскиот аеродром, Германија. Создадена е во 1997, од страна на пет компании, Ер Канада, Луфтханза, Скандинавиан Ерлајн, Тај Ервејс Интернешенел, и Јунајтед Ерлајн. Денес алијансата има 28 членки и повеќе од 21,100 полетувана дневно.
Хортач

Хортач или Ортач (|Χορτιάτης) — планина во Солунско, Егејска Македонија. Се издига југоисточно од Солун a највисокиот врв Кисо со височина од 1.201 м. Покрај самиот град, на подножјето на планината се расположени неколку градски населби и села, од кои позначајни се Хортач и елитната населба Арсакли (грч. Панорама), обете во општината Капуџилар-Хортач. Планините се прекриени со шумовити предели. Еден од овие предели го сочинува и шумскиот национален парк. По планината е наречен и горњачки ветер што дува во Солунскиот Залив.
Кон север Хортач продолжува во пониската планината Сиври Тепе која се протега сè до Горчливото Езеро на границата со Кукушко.
Планината е од суштинска важност за водоснабдувањето на Солун уште од древни времиња, па до денес. Во доцновизантискиот период (околу 1300 г.), манастирот на северните падини на планината го снабдувал градот и подрачјето на исток со вода по аквадукт чии остатоци се видливи и денес.
1 Поврзано
* Хортач (село)
* Шехј Су — шума на планината
* Круша (планина)
2 Галерија
Требниц

Требниц (|Tröbnitz) — општина во округот Зале-Холцланд, во сојузната покраина Тирингија, Германија.
Општината претставува административно седиште на општинската заедница Хигеланд/Телер.
1 Географија
Требниц се наоѓа јужно од градот Штатрода во долината на реката Рода.
Јуренџик

Јуренџик, Реџик или Уреџик (|Πεύκα, до 1955 г. ''Ρετζίκι'', ''Ренѕики'') — населба и поранешна општина во подрајчето на Солун, Егејска Македонија. Со реформата на локалната управа во 2011, местото влегло во состав на денешната општина Неаполи-Сикјес. Населението брои 13.435 жители (2021).
1 Географија
Селото се наоѓа на 6 км североисточно од Солун и исто толку од Пејзаново. Лежи крај патот Солун - Хортач, на надморска височина од 230 м.
2 Историја
Порано Јуренџик бил одморалишно место за европските конзули и стопанственици. во 1922 г. тука е подигната нова населба за грчки доселеници од Мала Азија и Источна Тракија. Во 1928 г. ''Ренѕик'' било дојденско село со 54 грчки доселенички семејства сочинети од 214 лица.
Поради патот и пријатната клима, населбата продолжила да расте. Најголем пораст е забележан во 1960-тите и 1990-тите.
3 Општествени установи
* Црква „Успение на Пресвета Богородица“ од 1944 г.
* Црква „Свети Апостоли“
Тантал

Тантал (Ta, лат. tantalium) — преоден метал од VB група. Името го добил според личноста од старогрчка митологија - Тантал.
Танталот е застапен во Земјината кора во количина од 2 ppm (анг. parts per million).
Најважен минерал на танаталот е танталит (Fe,Mn)Ta<sub>2</sub>O<sub>5</sub>.
Дубниум

Дубниум (Db, лат. dubnium), претходно неговото име било унилпентиум (Unp) и ханиум (Ha), е преоден метал. Името го добил по рускиот град Дубна. Најверојатно поседува изотопи чии атомски маси се наоѓаат измеѓу 257 до 262.
Изотопите 260 и 261 најверојатно се добиени во 1967 година од страна на Иван Курчатов во рускиот град Дубна со бомбардирање на изотопот 249 Cf од јардо на изтоп 15 азот. Со сличен експеримент кој е извршен од страна на Adrew Ghiorso во 1969 година на универзитетот во Берклиј во Калифорнија е добиен изотопот 262. Резултатите на Adrew Ghiorso се разликуваат од оние на Курчатов и затоа на русите им се оспорувало да бидат првите кои го добиле овој елемент. Русите најверојатно и не биле сигурни на својот успех затоа што не се обиделе да дадат име на овој елемент. Американците го користеле називот кој го предложил Алберт Гиорсо: ханиум (од презимето Ото Хана). Сепак името на елементот е сменето во дубниум затоа што е откриен во Дебн.
Овој елемент не се јавува во природата. До сега се добиени само неколку негови атоми. Се претпоставува дека дубниумот се наоѓа во сонцето и на уште некои ѕвезди со средна големина.
Неговите физички и хемиски својста не се познати, но се претпоставува дека тој е метал со слични својства како и ванадиум.
Неговата електронска конфигурација исто така не е позната затоа што е добиен во облик на плазма. Според правилата конфигурацијата би требала да биде: радон + 5f146d37s2.
Волфрам

Волфрам (W, лат. wolframium) — преоден метал од VIB група. Името го добил од германскиот збор Wolfram која означува безвреден метал.
Волфрамот е застапен во Земјината кора во количина од 1 ppm (англ. parts per million). Најважни минерали на волфрамот се: шелит CaWO<sub>4</sub> и волфрамит (Fe,Mn)WO<sub>4</sub>.
Сиборгиум

Сиборгиум (Sg, лат. seaborgium), кој претходно го носел името унилхексиум (Unh), е преоден метал. Името го добил од презимето на американскиот хемичар Глен Сиборг.
Веројатно поседува изтопи чии атомски маси се наоѓаат измеѓу 258-264.
Изотопот 264 е добиен во 1986 година со бомбардирање на изотопот 249 Cf од јадрото на изотопот 16 оксид.
Овој елемент не се јавува во природата. До сега се добиени само неколку негови атоми. Се претпоставува дека сиборгиумот се наоѓа во сонцето и на уште некои ѕвезди со средна големина.
Неговите физички и хемиски својства не се познати, но се претпоставува дека тој е метал со слични својства како и хром.
Неговата електронска конфигурација исто така не е позната, бидејќи е добиен во облик на плазма. Според правилата конфигурацијата би требало да биде: радон + 5f146d47s2
Жозеф Бедје

Жозеф Бедје (фран: ''Joseph Bédier'') бил француски писател, просветител и историчар на средновековна Франција.
1 Животопис
Бедје е роден во Париз, како син на бретонскиот правник Адолф Бедје. Детството го минал во Реинион, а подоцна станал професор по средновековна француска литература на универзитетот од Фрибур, Швајцарија (1889-1891) и на францускиот колеџ од Париз (1893).
Поле на неговиот научен интерес биле народните песни и приказни, кои ги обработил во две книги. Освен нив, Бедје се интересирал и за старите француски легенди како оние за ''Тристан и Изолда'' и ''Песните за Роланд''. Бил член на француската академија од 1920 г. сè до неговата смрт.
Неговиот роман ''Тристан и Изолда'' е преведен на многу странски јазици и е задолжителна лектира во повеќето европски земји. Освен со писателска дејност, тој се занимавал и со научна, бидејќи во соработка со Пол Хазард ја издале двотомната ''Историја на француската литература'', која се смета за еден од најзначајните научни трудови на модерната филологија посветен на повеќевековното и обемно француско Книжевно творештво. Во 1929 г. е избран за почесен член на Американската Академија на науките и уметностите.
Бедје починал во Ле Гранд Сер, 1938 г.
1.1 Воени дневници
Бедје ги користел мемоарите на германските војници од Првата светска војна (''Kriegstagebücher''), како извор за неговите статии поврзани со германските злосторства врз белгиските цивили и француските војници. Дел од дневниците кои ги поседувал биле белешки на војниците од нивниот приватен живот, додека поголемиот број биле записи со воени страгегии, наредби и планови за текот на воените дејствија. Од сите нив, Бедје успеал да ги извлече најинтригантните податоци за сексуалните и садистички насилства извршени од германските трупи, претставени во 36 четива.
2 Библиографија
*''Распоредот на сенката'' (1890)
*''Приказната за Ришо'' (1891)
*''Студии за популарната литература и книжевната историја на средниот век'' (1893)
*''За Никола Музе, франко-галскиот поет и писател'' (1893)
*''Тристан и Изолда'' (1900)
*''Роман за Тристан и Томас'' (1902-1905)
*''Критички студии'' (1903)
*''Две поеми за лудиот Тристан'' (1907)
*''Епски легенди, истражување за настанувањето на народните песни'' (1908-1913)
*''Песни за Крстоносните војни'' (1909)
*''Песни за Колин Музе'' (1912)
*''Сведоштва за германските злосторства'' (1915)
*''Како Германија се обидува да ги оправда своите злосторства?'' (1915)
*''Жозеф Бедје и Пол Хазард: Историја на француската литература'' (1923/24)
*''Францускиот напор'' (1919)
*''Песна за Роланд'' (со поговор) (1920)
*''Песна за Роланд'' (по Оксфордовиот манускрипт) (1922)
*''Коментар за Песната за Роланд'' (1927)
3 Поврзано
* Француска литература
* Просветителство
Бориум

Бориум (Bh, лат. bohrium), кој претходно го носел името унилесептиум (Uns), е преоден метал. Името го добил по данскиот физичар Нилс Бор.
1 Историја
Првпат го добиле Русите во градот Дубна во 1976 година. Најзаслужен за тоа се Јуриј Оганесјан, кој ја предводел истражувачката екипа во Обединетиот институт за јадрени истражувања (и по кој е наречен елементот оганесон). Таму е добиен изотопот 261Bh со време на распаѓање од 10 ms. Атомот на бориум е добиен со бомбардирање на бизмут -204 и од јадрото на хром 54.
Во 1981 година германскиот научник под водство на Армавбустер и Минценберг е добиен изотопот 262Bh.
Германците го предложиле називот нилсбор, за да го наградат Нилс Бор, а русите го сакале имаето дибниум. Несогласувањата довеле до тоа елементот привремено да го добие името Unilseptium.
Во 1994 година комитетот IUPACа, го предложил името бориум. Сепак несогласувањата постоеле сè до 1997 година кога елементот го добил денешниот назив.
Зале-Холцланд

Зале-Холцланд (|Saale-Holzland) — округ во источниот дел на сојузната покраина Тирингија, Германија. Соседни окрузи се (од север надесно) округот Бургенланд во покраината Саксонија-Анхалт, безокружниот град Гера, окрузите Грајц, Зале-Орла, Залфелд-Рудолштат, Вајмар и безокружниот град Јена.
1 Историја
Округот бил создаден во 1994 година со спојување на претходните окрузи Ајзенберг, Јена и Штатрода. Кога округот Рода (подоцна Штатрода) бил првично создаден во 1922 година веќе ја покривал скоро целата површина на денешниов округ. Во 1952 година, заедно со укинувањето на сојузните покраини (''Bundesländer'') округот бил поделен на три дела, кои биле споени заедно повторно во 1994 година.
2 Географија
Главна река во округот е Зале, која му го дала и името. Највисока точка со 475 метри надморска височина е во јужниот дел на округот, најниската со 118 метри е во долината на Зале на границата со округот Вајмар.
3 Грб
Во левата половина на грбот е сребрената лента како симбол на грофовите од Лобдебург, кои ја поседувале долината на Зале во век. Долу е лавот на грофовите од Орламинде, опкружен од шест срца. Нивното грофовија преминало во сопственост на династијата Ветин во 1396 година. Грбот на Саксонија во десната половина е истиот оној како грбот на Ветин, бидејќи подоцна тие станале владетели на Саксонија. Грбот бил донесен на 18 август 1997 година.
4 Градови и општини
Слободни градови, Слободни општини
Општински заедници
<sup>1</sup>седиште на општинската заедница;<sup>2</sup>град
Хасиум

Хасиум (Hs, лат. hassium), кој претходно го носел името унилоктиум (Uno), е преоден метал. Името го добил според еден германски државен сојузник - Хасен.
Првпат елементот бил изолиран во 1984 година од страна на тим германски истражувачи предводен од Петер Армбрустер и Готфирд Минценберг.
Черновечка Област

Черновечката Област (украински: Чернівецька област) — една од 24-те области на Украина. Се наоѓа во западниот дел на земјата. Tаа е дел од историската област Буковина. Граничи со Ивано-Франковската, Хмелничката и Тернополската област. На југ, Черновечката Област граничи со Романија и Молдавија. Опфаќа површина од 8 097 км<sup>2</sup>. Во областа има 398 села и 11 градови.
1 Историја
* 1775-1918, територијата е дел на Австрија, а потоа на Австроунгарија, под името Кралство Галиција.
* Дел од Романија 1918—1939.
* Буковина, според договорот со Романија, влегува во Советскиот Сојуз (1940).
* Од 1940 година, под името „Черновечка Област“, областа е дел на Украинската ССР.
* Од 1991 година, областа е дел на независна Украина.
2 Демографија
Според пописот на населението во 2001 година, во Черновечката Област живеат најмногу Украинци (75%), а останатите се Романци (12,5%), Молдавци (7,3%) и Руси (4,1%).
Родиум

Родиум (Rh, грчки - rhodium) — метал од VIIIB група. Има 34 изотопи чии атомски маси се наоѓаат измеѓу 94 и 112. Постојан е само изотопот 103 кој претставува 100% природен состав на изотоп на родиумот.
Родиум името го добил од грчкиот збор rhodon што значи роза. Откриен е во 1803 година од страна на W.H. Wollastona во Лондон.
Во Земјината кора е застапен во многу мали количини од 4 до 10 (анг. parts per million). Се добива од некои руди на бакар и никел во кои се наоѓа околу 0,1% родиум.
Некои од комплексните соединенија на родиум се отровни и најверојатно предизвикуваат рак.
Во чист облик тој е сјаен, сребреносив метал. Не реагира со вода, воздух и киселини, но реагира со бази. Во чист облик тој не се користи поради неговата доста висока цена. цената на родиумот е околу 6100 американски долари за 1 фина унца.
Сојузни држави и територии на Австралија

Сојузни држави и територии на Австралија — најкрупните административни единици во земјата. Австралија се состои од шест сојузни држави и разни територии; копнена Австралија има пет сојузни држави и три територии, а шестата е островската држава Тасманија на југ. Покрај ова, постојат шест островски територии како и Австралиска Антарктичката Територија.
Сите сојузни држави и две од трите внатрешни територии имаат свои парламенти и самоуправа. Останатите територии се под непосредна управа на федералната влада, со исклучок на островот Норфолк, кој ужива делумна самоуправа.
1 Сојузни држави и територии
+ Сојузни држави и територии на Австралија
Знаме, Сој. држава/територија, ISO, Пошт.ознака, Тип, Главен град (или најголемо нас. место), Население, Површина (км<sup>2</sup>)
Австралиска Антарктичка Територија, (Мосон), 1.000, 5.896.500
Божиќен Остров, CX, Флаинг Фиш Коув, 1.493, 135
Викторија, AU-VIC, VIC, држава, Мелбурн, 5.547.527, 227.416
Ашмор и Картие, (Вест Ајленд), 0, 199
Западна Австралија, AU-WA, WA, држава, Перт, 2.296.411, 2.529.875
Јужна Австралија, AU-SA, SA, држава, Аделаида, 1.644.642, 983.482
Квинсленд, AU-QLD, QLD, држава, Бризбејн, 4.516.361, 1.730.648
Кокосови Острови, CC, о-в Вест, 628, 14
Коралноморски Острови, (о-в Вилис), 4, 10
Нов Јужен Велс, AU-NSW, NSW, држава, Сиднеј, 7.238.819, 800.642
Норфолк, NF, Кингстон, 2.114, 35
Северна Територија, AU-NT, NT, Дарвин, 229.675, 1.349.129
Тасманија, AU-TAS, TAS, држава, Хобарт, 507.626, 68.401
Австралиска Престолнинска Територија, AU-ACT, ACT, Канбера, 358.894, 2.358
Херд и Макдоналд, HM, (Атлас Коув), 0, 372
Џарвис Беј, JBT, внат. тер., (Џарвис Беј Вилиџ), 611, 70
2 Статистики
Сој. држава/територија, Копнена површина (км<sup>2</sup>), Ранг, Население (2006), Ранг, Густина (ж/км<sup>2</sup>), Ранг, % од насел.во гл. град, Ранг
Викторија, 227.416, VI, 5.297.600, II, 22, II, 71%, IV
2.529.875, I, 2.163.200, IV, 0,79, VII, 73,4%, III
983.482, IV, 1.601.800, V, 1,56, VI, 73,5%, II
1.730.648, II, 4.279.400, III, 2,26, V, 46%, VII
800.642, V, 6.967.200, I, 8,44, III, 63%, V
1.349.129, III, 219.900, VIII, 0,15, VIII, 54%, VI
68.401, VII, 498.200, VI, 7,08, IV, 41%, VIII
2.358, VIII, 344.200, VII, 137,53, I, 99,6%, I
3 Поврзано
* Австралија
* Политика на Австралија
* Географија на Австралија
Биргел

Биргел (|Bürgel) — мал град во округот Зале-Холцланд, во сојузната покраина Тирингија, Германија. Се наоѓа 12 километри источно од безокружниот град Јена.
1 Географија
Соседни општини се градот Шкелен на запад, Мертендорф, Раушвиц и Хајншпиц на североисток, Зерба на исток, Валдек на југоисток, Алберсдорф, Шајдиц и Шенглајна на југ, Грослебихау и Јеналебниц на запад, како и Грајчен, Наусниц и Поксдорф на северозапад.
1.1 Градски единици
Биргел се состои од следниве градски единици:
* Талбиргел
* Гнибсдорф
* Бојлбар
* Герега
* Илмсдорф
* Хецдорф
* Зилбертал
* Дрошка
* Герицберг
* Хоендорф
* Нишвиц
* Лука
* Родигаст
* Таупадел
2 Политика
2.1 Градски совет
Градскиот совет на градот Биргел се состои од 16 членови. Според последните општински избори на 26 мај 2019 година биле добиени следниве резултати:* CDU: 9 места, процент на гласови 57,6%
* Независна листа Биргел (ULB): 7 места, процент на гласови 42,4%
2.2 Збратимени градови
Биргел е збратимен со следниве градови:
* Вецпиебалга, Латвија
* Ридлинген, Германија
3 Галерија
Григориј Сковорода

Григориј Савич Сковорода (|Григорій Савич Сковорода; |Григо́рий Са́ввич Сковорода́, 3 декември 1722 – 9 ноември 1794) бил украински и руски филозоф, поет, наставник и композитор. Скоровода бил исто така значаен за руската култура и развојот на руската филозофска мисла и затоа често се смета за „руски Сократ“.
1 Животопис
Скоровода е роден во мало украинско козачко семејство во селото Чорнухи, тогаш во Руската Империја во 1722. Тој бил студент на Киевско-мохилската Академија (1734–1741, 1744–1745, 1751–1753), но не ги завршил своите студии. Во 1741, на 19 годишна возраст тој бил испратен во Москва и Санкт Петербург да пее во кралскиот хор. Во Киев се вратил во 1744 година. Од 1745 до 1750 бил во Унгарија и се смета дека патувал низ Европа за време на овој период. Во 1750 се вратил во Украина каде предавал поезија во Перејаслав од 1750 до 1751 година. Од 1753 до 1759 година тој бил тутор во едно семејство во Коврај. Од 1759 до 1769 предавал поезја, синтакса, грчки и етика на Харковиот Колегиум. Тој престанал со предавање во 1769.
Тој е познат како композитор на литургиска музија, како и голем број песни. Некои од неговите песни станале украински народи песни. При крајот на својот живот тој патувал низ Украина. Неговиот последен период е значаен по неговите филозофски дела. Тој исто така пишувал поезија и писма на украински јазик, а преведувал на латински и грчки.
2 Смрт
Три дена пред да умре, тој отишол кај негов близок пријател и му рекол дека дошол за да остане постојано. Секој ден станувал рано и ја напуштал куќата со лопата и на крај се увидело дека тој три дена поминал копајќи си го својот гроб. На третиот ден, тој вечерал, станал и рекол „моето време дојде“. Отишол во соседната соба, легнал и умрел. Тој посакал следниот епитаф да биде испишан на неговиот гроб:
3 Поврзано
* Украинци
* Украински јазик
* Украинска литература
Рендгениум

Рендгениум, понекогаш ''рендгениум'' (симб. Rg) — преоден метал. До 1 август 2004 година бил познат под името унуниум (Uuu), кога официјално е потврдено новото име. Рендгениумот а наречен по германскиот физичар Вилхелм Конрад Рентген.
Breadline

''Breadline'' е песна на Мегадет од нивниот осми студиски албум ''Risk''. Подоцна бил направен ремикс од овој сингл, кој бил наменет за јапонскиот музички пазар.
Оваа песна не е класична балада, но сепак е доста уникатна поради нејзината лесна мелодија, за разлика од останатата дискографија на Мегадет. Во текстот се говори за сиромашен човек, без никаков имот и парични средства. Од текстот исто така дознаваме дека бил зависник од кокаин. Бил снимен и видео запис, кој не се нашол на ДВД изданието ''Arsenal of Megadeth''.
''Breadline'' е и насловот на еден мини албум од Мегадет, кој првично не бил издаден во САД. Денес може да се најде во некои музички продавници, а достапен е и на ''iTunes''. Дискот содржи и двете верзии од оваа композиција, плус 4 ремиксувани песни од претходните албуми.
Марти Фридмен (кој заедно со Мастејн ја создал песната), ја вклучил на својот соло албум ''Future Addict'', издаден 2008 г. Неговата верзија е доста потешка и подинамична.
1 Список на песни
Сите песни се напишани и компонирани од Дејв Мастејн, додека Марти Фридмен се потпишува како соавтор на музиката од нумерите 1, 2 и 5.
#''Breadline'' (скратена верзија) – 4:01
#''Breadline'' (стандардна верзија) – 4:29
#''Insomnia'' (ремикс) – 4:53
#''Symphony of Destruction'' (ремикс) – 9:52
#''Crush 'Em'' (ремикс) – 5:10
#''Holy Wars... The Punishment Due'' (ремикс) – 4:57
2 Коментари од бендот во врска со песната
''Breadline ме потсетува на времето кога Елефсон и јас се возевме низ улицата каде се наоѓаше народната кујна. Ги гледавме сиромасите како чекаат во ред со нивните бонови во рака. Чудно, но имаа насмевки на лицата, како воопшто да немаат никакви проблеми. Веројатно нивните умови отрпнале од преголемиот глад и консумирањето дрога и алкохол.'' Дејв Мастејн 1999 г.''Оригиналната верзија на песната премногу ме потсетуваше на I Love Living in the City. Текстот беше многу лош. Многу се разликуваше од тој на албумот. На крајот композицијата испадна добра бидејќи на некој начин им помогнавме на младите деца-бездомници од Америка. Навистина кул работа.'' Дејв Мастејн 2001 г.
3 Музички персонал
* Дејв Мастејн - вокал и ритам гитара
* Марти Фридмен - водечка гитара
* Дејвид Елефсон - бас гитара
* Џими Деграсо - тапани
4 Поврзано
* Мегадет
* Risk
Кала (Германија)

Кала (|Kahla) — мал град во округот Зале-Холцланд, во сојузната покраина Тирингија, Германија. Се наоѓа на реката Зале, 14 километри јужно од безокружниот град Јена.
Градот претставува административно седиште на општинската заедница Зидлихес Залетал, иако самиот град не е член на заедницата.
1 Географија
Кала се протега на височина помеѓу 160 и 180 метри.
1.1 Соседни општини
Соседни општини се Алтенберга, Бибра, Гросојтерсдорф, Гроспиршиц, Клајнојтерсдорф, Линдиг, Шепс и Зајтенрода.
2 Политика
2.1 Градски совет
Градскиот совет на градот Кала се состои од 20 членови. Според последните општински избори на 26 мај 2019 година биле добиени следниве резултати:
Партија / Лита, Места, Удел
Die Linke, 5, 24,1 %
CDU, 3, 15,2 %
SPD, 2, 11,7 %
Слободни гласачи Кала, 9, 43,5 %
BIG*, 1, 5,6 %
<sup>*</sup> Граѓанска иницијатива Холцланд
2.2 Градоначалник
Градоначалник на Кала од април 2018 година е Јан Шенфелд.
2.3 Десен екстремизам
Кала важи за упориште на крајната десница и неонацизмот во Тирингија. Неонацистите поседуваат повеќе објекти во градот.
2.4 Збратимени градови
Кала е збратимен со следниве градови:
* Шорндорф, Германија
* Кастелново не Монти, Италија
3 Галерија
Копернициум

Копернинциум (Cn) — преоден метал од XII група на периодниот систем на елементите. Меѓународниот сојуз за чиста и применета хемија (IUPAC) на 19 февруари 2010 г., во чест на астрономот Никола Коперник на елементот му го дале официјално името копернициум , кој претходно се нарекувал унунбиум (Uub).
Ајзенберг (Тирингија)

Ајзенберг (|Eisenberg) — град и административно седиште на округот Зале-Холцланд, во сојузната покраина Тирингија, Германија. Градот се наоѓа на половина пат помеѓу Јена (25 километри на запад) и Гера (15 километри на југоисток).
Западно од Ајзенберг води автопатот А9 од Берлин до Минхен. Традиција во Ајзенберг на Бадник е луѓето во градот да се сретнат на плоштадот и до шест часот да слушаат божиќна музика во живо од кулата на Градското собрание - свирена од хорот на лутеранската парохија.
Главна знаменитост во градот е барокната замок-црква, изградена во 1692 година од Кристијан, војвода на Саксо-Ајзенберг.
1 Географија
1.1 Градски единици
Градот Ајзенберг се состои од историскиот Стар град и поновите градски единици. Околу еден километар на север се наоѓа населбата Хајмштетен. Во долината на Рауда, јужно од Стариот град, долж потокот се наоѓаат осум .
Кон Ајзенберг се припоиле поранешните соседни општини Фридрихстанек, Заза и Курсдорф.
1.2 Соседни општини
Соседни општини се Гезен, Хајншпиц, Хајделанд, Петерсберг, Рауда, Зилбиц, Таутенхајн и Вајсенборн.
1.3 Клима
Просечните годишни врнежи во периодот 1961-1990 изнесуваат 646 мм и со тоа се под германскиот просек. Најсув месец е февруари, додека најмногу врнежи паѓаат во јуни и во август.
2 Политика
2.1 Градски совет
Градскиот совет на градот Ајзенберг се состои од 24 членови, што одговара за град помеѓу 10.001 и 20.000 жители. Членовите се избираат со мандат од пет години.
Според последните општински избори на 26 мај 2019 година биле добиени следниве резултати:
Партија / Листа, Удел, +/− %p, Места, +/−
CDU, 44,7 %, + 15,7, 11, + 4
SPD, 18,5 %, − 8,5, 4, − 2
Die Linke, 17,1 %, − 8,8, 4, − 2
FDP, –, − 3,0, 0, − 1
BDS<sup>*</sup>, 19,7 %, + 5,1, 5, + 1
<sup>*</sup> Сојуз за посебност
2.2 Градоначалник
Од 1 јули 2019 година, градоначалник на Ајзенберг е Михаел Кислих (CDU).
2.3 Збратимени градови
Ајзенберг е збратимен со следниве градови:
* Ајзенберг (Пфалц), Германија
* Менден (Зауерланд), Германија
* Штатхаген, Германија
* Пикарди, Франција
3 Галерија
Нихониум

Нихониум (Nh) — метал од групата IIIА добиен по вештачки пат, и не се среќава во природата.
1 Историја
На 1 февруари 2004 г. екипа руски научници од институтот за атоми и американскиот научник од Ливерморската национална лабораторија добиле четири атоми на московиум, кои по распаѓањето сочиниле еден атом на нихониум. Нивното откривање барало официјална потврда. Така, на 28 септември 2004 г., тим од јапонски научници го поновил експериментот со успех. Јапонците за име на овој елемент го предложиле името „јапониум“, но на крајот, на 28 ноември 2016 г. е усвоено името „нихониум“, според изворното јапонско име на Јапонија — ''Нихон'' (ja)..
Група 4Б на периодниот систем

Четвртата група на хемиски елементи е една од 18-те групи во периодниот систем на елементи. Во оваа група се наоѓаат и:
*титан
*циркониум
*хафниум
*радерфордиум
Овие четири елементи во оваа група се преодни метали. Титан, циркониум и хафниум се јавуваат во природата, а радерфордиум е добиен по вештачки пат. Атомските маси на овие елементи се движат измеѓу 22 и 104.
Оваа група го носи и називот IVB група на хемиски елементи.
mk:Елементи од група 4
Група 5Б на периодниот систем

Петтата група хемиски елементи е една од 18-те групи во периодниот систем на елементи. Во оваа група се наоѓаат:
* ванадиум
* ниобиум
* тантал
* дубниум
Сите четири елементи од оваа група се преодни метали. Ванадиум, ниобиум и тантал се јавуваат во природата, а дубниум е вештачки добиен. Атомските маси на елементите се движат од 23 до 105.
Оваа група го носи и називот VB група на хемиски елементи.
mk:Елементи од група 5
Телур

Телур (Te, лат. tellus) — металоид од VIA група. Името е добиено од латинскиот назив за Земја.
Минерал на телур е телурит (TeO<sub>2</sub>).
Телурот е застапен во Земјината кора во количини од 0,005 ppm (анг. parts per million). Во природата е помалку распространет од селенот; се наоѓа како слободен и како врзан. Почесто се среќава во соединенија со злато, сребро, бизмут и олово, на пример во рудите ; силванит (AuAgTe<sub>4</sub>), тетрадимит (Bi<sub>2</sub>Te<sub>2</sub>S) и галаверит (AuTe<sub>2</sub>). Телурот најмногу го има во Канада и Австралија. Телурот во 1782 го открил Милер од Рајхенштајн.
Телурот се добива со растворање на неговите руди во сулфурна киселина, а потоа со редукција на растворот со сулфур диоксид.
:H<sub>2</sub>TeO<sub>3</sub> + 2SO<sub>2</sub> + H<sub>2</sub>O = Te + 2H<sub>2</sub>SO<sub>4</sub>
Така добиениот Телур е аморфен, со темна боја, има густина од 6,24 г/см<sup>3</sup>, но ако се растопи а потоа олади, постанува негова друга кристална модификација во облик на сребренасто сјајни кристали, чија густина е 6,0 г/см<sup>3</sup>, се топи на . Телурот спаѓа во металоиди. Проведува електрицитет подобро од селенот, но со осветлување му се зголемува електропроводливоста послабо отколку кај селенот. Нерастворен е во CS<sub>2</sub>, инаку хемиските особини му се многу слични со селенот. Се употребува за легури со олово, железо и бакар, потоа во индустријата за гума, стакло и керамика. Како полупроводник многу се употребува во електрониката.
Природниот телур се состои од стабилни изотопи со масени броеви 120, 122-126, 128 и 130. Најобилни се изотопите Те-128. добиени се 16 негови радиоактивни изотопи со Т ½ од 2 минути па до 154 години.
Телуровите соединенија се помалку стабилни од селеновите и се помалку отровни од нив. Порано се мислело дека сите телурови соединенија се отровни но сега е познато дека некој негови соединенија се користат во ветерината за лекување на заболени животни.
Полониум

Полониум (Po, латински - polonium) — металоид од VIА група. Името го добил по латинскиот назив за Полска.
1 Историја
Полониумот е откриен од страна на Марија Кири (истовремено со родиум), која го изолирала од пехбленда (уранинит).
2 Застапеност
Полониум во Земјината кора се наоѓа само во траги и тоа само во рудите на уран. Не може во големи количини да се наоѓа во минералите поради краткото време на полураспаѓање. Рамнотежната количина е околу 0,004 mg на еден тон. Полониум има 33 изотопи чии атомски маси се наоѓаат измеѓу 194 и 218. Нема постојани изотопи. Најпостојан изотоп е изотопот 209 (со време на распаѓање од 105 години), но тој не се јавува во природата, туку е добие со вештачка синтеза на јадро на бизмут со бомбардирање на неутрони. Најпостојан изотоп кој се јавува во природата е изотопот 210, кој има време на полураспаѓање од 135 дена.
3 Добивање
Полониум во природата се јавува како оксид. Сепак неговата количина во рудите е доста мала така што во индустријата најисплатливо добивање е со бомбардирате на неутрони од бизмут. Неговата годишна проукција во светот изнесува сè на сè од 20 до 30 грама. Значаен извор на овој елемент е распаднат радон од болниците каде овој гас се употребува за лечење на рак.
4 Соединенија
Познати се неколку соединенија на полониум: хидрид PoH<sub>2</sub>, оксиди: PoO, Po<sub>2</sub>O<sub>3</sub>, PoO<sub>2</sub> и PoO<sub>3</sub>, сулфид (со што се разликува од селен и телур), хлориди: PoCl<sub>2</sub> и PoCl<sub>4</sub> и металооргански соединенија. Тие соединенија немаат практична употреба поради огромните трошкови при продукцијата на полониумот.
5 Својства
Чистиот полониум е радиоактивен, сребреносив метал. Неговите физички и хемиски својства се слични со оние на селен.
6 Додатна литература
Паркс, Г.Д. и Фил, Д. 1973. Мелорова современа неорганска хемија. Научна књига. Београд.
Група 7 на периодниот систем

Седмата група хемиски елементи е една од 18-те групи во периодниот систем на елементи. Во оваа група се наоѓаат:
* манган
* технециум
* рениум
* бориум
Сите четири елементи од оваа група се преодни метали. Манган, технециум и рениум се јавуваат во природата, дедека бориум е вештачки добиен. Нивните атомски маси се движат помеѓу 25 и 107.
Оваа група уште го носи и називот VIIB група на хемиски елементи.
Група 6 на периодниот систем

Шестата група хемиски елементи е една од 18-те групи во периодниот систем на елементи. Во оваа група се наоѓаат:
* хром
* молибден
* волфрам
* сиборгиум
Сите четири елементи од оваа група се преодни метали. Хром, молибден и волфрам се јавуваат и во природата, додека сиборгиум е вештачки добиен. Атомските маси на овие елементи се движат помеѓу 24 и 106.
Оваа група уште го носи и називот VIB група хемиски елементи.
Група 8 на периодниот систем

Осмата група на хемиски елементи е една од 18-те групи во периодниот систем на елементи. Во оваа група се наоѓаат:
* железо
* рутениум
* осмиум
* хасиум
Сите четири елементи од оваа група се преодни метали. Железо, рутениум и осмиум се јавуваат во природата, додека хасиум е вештачки добиен. Атомскиот реден број на овие елементи се движи помеѓу 26 и 108.
Оваа група го носи и називот VIIIA група на хемиски елементи, како и железна група на хемиски елементи.
Штатрода

Штатрода (|Stadtroda; Рода до 1925 г.) — мал град во округот Зале-Холцланд, во сојузната покраина Тирингија, Германија. Штатрода се наоѓа на реката Рода, притока на Зале.
1 Географија
1.1 Местоположба
Штатрода се наоѓа на височина од 200 до 280 метри во Тириншки Холцланд на реката Рода, притока на Зале. На северниот раб од градот се влива Цајцбах во Рода.
1.2 Градски единици
Кон Штатрода припаѓаат местата Хајнбихт (првпат споменат во 1457 г.), Герневиц (20 март 1252 г.) и Поделзац (1 декември 1433 г.).
Од 1 јануари 2019 година, градски единици се и Квирла, Дорна и Болберг.
1.3 Соседни општини
Соседни општини се Шлебен, Рутерсдорф-Лочен и Бобек на север, Шлајфрајзен, Мерсдорф и Мекерн на исток, Липерсдорф-Ердмансдорф, Тиса, Требниц, Гајзенхајн и Гнојс на југ, како и Гросбокедра, Раусдорф и Ласдорф на запад.
2 Политика
2.1 Градски совет
Градскиот совет на градот Штатрода се состои од 20 членови. Според последните општински избори на 26 мај 2019 година биле добиени следниве резултати:
Партија / Листа, CDU, Die Linke, SPD/OL<sup>*</sup>, FDP, FWG, FWG Q/D<sup>**</sup>, Вкупно
Sitze, 4, 2, 3, 1, 8, 2, 20
Stimmenanteil, 20,3%, 9,6%, 16,6%, 6,4%, 37,0%, 10,2%, 100%<sup>***</sup>''Излезност: 65,3%''<sup>*</sup> SPD/отворена листа <sup>**</sup> Слободни гласачи Квирла/Дорна <sup>***</sup> по заокружување
2.2 Градоначалник
Градоначалник од 2012 година е Клаус Хемпел (FWG).;Градоначалници од 1886 г.
2.3 Збратимени градови
Штатрода е збратимен со следниве градови:
* Тахов, Чешка
* Хомберг (Ом), Германија (од 1990 г.)
3 Галерија
Група 12 на периодниот систем

XII група на хемиски елементи или 12-та група хемиски елементи е една од 18-те групи на хемиски елементи во периодниот систем. Во оваа група се наоѓаат:
* цинк
* кадмиум
* жива
* копернициум
Сите четири елементи од оваа група се преоидни метали. Цинк, кадмиум и жива се јавуваат во природата, додека копернициум е евештачки добиен. Атомските маси на овие елементи се движат измеѓу 30 и 112.